
En el present treball es cita per primera vegada a les Balears Phaeocystis 
cordata (Prymnesiophyceae), citació que també és la primera del gènere 
Phaeocystis. La màxima concentració de Phaeocystis en el Port de Maó, 4.7 
: 105 cél/l, es va detectar al març de 2000. La presència d'aquestes algues en 
el litoral Balear pot ser un indicador més de l'enriquiment en nutrients que 
pateixen aquests sistemes. Això, junt amb el seu potencial nociu, planteja la 


` necessitat de determinar la importància d'aquestes microalgues a les aigües 


costaneres de les Balears. 
Paraules clau: Phaeocystis cordata, nova cita, Illes Balears. 


Phaeocystis cordata (PRYMNESIOPHYCEAE) IN MAÓ HARBOUR 
(BALEARIC ISLANDS, WESTERN MEDITERRANEAN). Phaeocystis 
cordata (Prymnesiophyceae) is cited for the first time for Balearic Islands, 
this is also the first citation for the genus Phaeocystis. The highest 
concentration of Phaeocystis in Maó Harbour, 4.7 - 10? cel/l, were recorded 
in March 2000. These algae show the nutrient-rich character of these coastal 
systems. Also due to their harmful potential more studies to determine the 
importance of these microalgae in coastal Balearic waters are needed. 
Keywords: Phaeocystis cordata, new record, Balearic Islands. 

Phaeocystis Lagerheim, 1893 (Prym- 
nesiophyceae) és un génere de micro-algues 
conegut principalment per la seva capacitat 
de formar grans proliferacions a les aigües 
de la Mar del Nord (Lee, 1999). Aquestes 
poden tenir diversos efectes nocius o tóxics, 
com la formació de les anomenades 


"espumes de Phaeocystis" que s'acumulen a 
les costes i poden produir el colapse de 
xarxes de pescar. Ha causat problemes tant 
a la pesca com al turisme a llocs tan 
diversos com Nova Zelanda i la Mar del 
Nord (Davidson i Marchant, 1992). També 
ha estat associat a la mortaldat de peixos 

per la producció | de substàncies 
ictiotóxiques (rev. Moestrup i Thomsen, 
1995). Aixi mateix, l'interés del seu estudi 
es troba en altres aspectes tan diversos com 
la seva importància a moltes àrees 
oceàniques riques en nutrients, en que 
constitueix una etapa recurrent a la 
successió fitoplanctònica a l'Àrtic, Antàrtic 
i la Mar del Nord, o en la seva possible 
influència sobre el clima per la producció 
de dimetilsulfit (DMS) durant les proli- 
feracions (rev. Moestrup i Thomsen, 1995, 
rev. Zingone et al., 1999). 

La taxonomia de les espècies d'aquest 
gènere actualment es troba en revisió, 
acceptant-se per ara sis espècies 
confirmades. Des de la seva instauració com 
a gènere s'han succeït les descripcions 
d'espècies, el posterior establiment de 
sinonímies i les discussions sobre el nombre 
real d'espécies (Kornmann, 1955; Sournia, 
1988; entre d'altres). Darrerament pareix 
que la seva diversitat específica és més alta 
del que s'imaginava. Mostra d'aixó són les 
recents revisions d'espècies descrites 
anteriorment (Medlin et al., 1994) i les 
descripcions basades en caracteritzacions 
morfològiques i genètiques de dues espècies 
noves per a la Mar Mediterrània (Zingone 
et al., 1999). 

Encara que Phaeocystis és un gènere 
considerat de distribució mundial, fins a 
hores d'ara no se'n tenia informació a les 
aigues de les Balears. Tant la petita mida 
de les cèl-lules lliures com el complex cicle 
vital que presenta poden ser causes per les 
quals no s'hagi identificat fins ara. 


Observacions 


Les observacions es varen realitzar a 
mostres obtingudes com a part del 
seguiment del fitoplàncton a les àrees de 
producció de marisc del Port de Maó. 
Aquest seguiment es bassa en l'obtenció de 
mostres d'aigua que recollides mensualment 
es conserven fixades amb formaldèhid per a 


l'estudi de la composició i abundància del 
fitoplàncton, seguint les tècniques clàssiques 
de microscopia invertida (Lund et al, 
1958). Així mateix en aquest cas concret es 
varen realitzar observacions addicionals de 
céLlules vives obtingudes mitjançant la 
tècnica de cultiu per dilució en sèrie SDC 
(Throndsen, 1995) a partir de mostres 
recollides als mesos de desembre de 1999 i 
febrer de 2000. Es varen obtenir dades de 
l'abundància a partir dels SDC estimant la 
concentració cel-lular mitjançant taules del 
nombre més probable MPN (Throndsen, 
1995) i utilitzant les regles addicionals 
recomanades pel mateix autor (Throndsen i 
Zingone, com. pers.). 

La identificació taxonòmica es va 
realitzar mitjançant observacions amb 
microscopia òptica i microscopia electrònica 
de transmissió TEM (Moestrup i Thomsen, 
1980). A la Fig. 1 es pot observar l'aspecte 
TEM de les cèl-lules de Phaeocystis i dels 
seus característics filaments en forma 
d'estrella. Aquest tipus de filaments són 
exclusius d'aquest gènere, la seva natura és 
quitinosa (Chrétiennot-Dinet et al., 1997) i 
la seva funció roman encara desconeguda 
per a la ciència. Les céllules que hem 
obtingut en cultiu a partir de mostres del 
Port de Maó (Fig. 2) han estat identificades 
com a Phaeocystis cordata Zingone et 
Chrétiennot-Dinet, recentment descrita per a 
la Mediterrània (Zingone et al., 1999). 

La presència de Phaeocystis al Port 
de Maó havia estat detectada de manera 
ocasional al maig i juny de 1999 a partir de 
les mostres fixades, però en una 
concentració molt baixa, fins a 31 cèl/ml. 
La mostra corresponent al mes de març de 
2000 va destacar per l'abundància de 
Phaeocystis. La seva concentració era de 
4.7:-105 cèl/l i suposava un 19 % del total 
de la comunitat fitoplanctònica. 

A partir dels SDC, no es va observar 
creixement de Phaeocystis al desembre de 
1999. Per contra, a la mostra de febrer de 
2000 es va observar creixement de P. 
cordata estimant un MPN de 105 cèl/l. La 
tècnica del MPN és una tècnica 

Fig. 1 Phaeocystis cordata, TEM: a) cellula i filaments en forma d'estrella (x6000); b) detall del 


filament (x12000). 
Fig. 1. 
(x12000). 


semiquantitativa, el fet que es basi en 


registrar les cèl-lules viables en deter- 


minades condicions de cultiu fa que els 


MPNs siguin els valors mínims d'a- 
bundància cellular existent (Throndsen, 
1995). 

Hem de dir que les màximes 


abundàncies cel-lulars de PAhaeocystis que 
hem calculat en el Port de Maó, tant a 
partir de mostres fixades com del MPN, 
amb els 
obtinguts en el Golf de Nàpols a séries 


coincideixen màxims valors 
temporals estudiades durant els darrers anys 
(Zingone et al, 1999). A 
obtingudes posteriorment al Port de Maó 
s'ha observat també la presència d'aquest 


mostres 


gènere, però manca encara informació per a 
poder conèixer la seva distribució anual en 
aquesta zona. 

Hem  pogut observar també la 
presència de Phaeocystis en altres zones del 
litoral Balear, com són el Port d'Andratx i 
la part final del Gran Canal de s'Albufera 
de Mallorca en la seva connexió amb la 
Badia d'Alcüdia (dades inédites). La 
dificultat per a la seva identificació ens 
suggereix que en estudis anteriors del nostre 
litoral és molt probable que 
flagel-lades de  Phaeocvstis 


cèl-lules 


hagin estat 


recomptades com a nanoflagel-lats no 





Phaeocystis cordata, TEM: a) whole cell and starlike filaments (x6000); b) filament detail 


identificats. I més encara, pel fet que 
l'espècie identificada, PAaeocystis cordata, 
només es coneix en fase flagel-lada i no 
colonial. 

És evident que estudis més complerts 
de la distribució de Phaeocvstis al litoral 
Balear i del seu cicle anual són necessaris 


per a poder entendre millor el paper 
d'aquest gènere en la comunitat 


fitoplanctónica 1 també el seu potencial 


nociu a les nostres costes. La seva 
importància a zones riques en nutrients fa 
que pugui ser un indicador més de 
l'enriquiment en nutrients que pateixen els 
litorals balears. Les 


conseqüències de les seves proliferacions, 


sistemes possibles 


Fig. 2 
cordata del Port de Maó. Cèl-lula 
de Sum. 
Fig. 2. 
Maó Harbour. Cell size: Sum. 


Aspecte de Phaeocystis 


Phaeocystis cordata from 

demostrades a altres zones litorals, amb una 
repercussió directe sobre el turisme, la 
pesca o la piscicultura entre d'altres, 
incideixen també en aquesta necessitat 
d'estudi. 


Agraiments 


Aquest treball ha estat possible 
gràcies a un contracte de col-laboració entre 
la Conselleria d'Agricultura i Pesca del 
Govern Balear i la Fundació Universitat- 
Empresa de les Illes Balears per al 
seguiment del fitoplàncton en el Port de 
Maó. Hem d'agrair a S. Puigserver el 
dibuix de Phaeocystis cordata. 

